“เงินเฟ้อมาเลเซีย” เดือนส.ค. ขยายตัว 4.7%
ตามคาด! มาเลเซีย เปิดตัวเลขเงินเฟ้อเดือนส.ค. ปรับตัวขึ้นแตะ 4.7% เหตุราคาอาหารและเครื่องดื่มปราศจากแอลกอฮอร์ปรับตัวเพิ่มขึ้น
ตามคาด! มาเลเซีย เปิดตัวเลขเงินเฟ้อเดือนส.ค. ปรับตัวขึ้นแตะ 4.7% เหตุราคาอาหารและเครื่องดื่มปราศจากแอลกอฮอร์ปรับตัวเพิ่มขึ้น
23 ก.ย. 2565

ผู้สื่อข่าวรายงานว่า สำนักงานสถิติมาเลเซีย (DOSM) เปิดเผยในวันนี้ (23 ก.ย.) ว่า ดัชนีราคาผู้บริโภค (CPI) ของมาเลเซียปรับตัวขึ้นแตะ 4.7% ในเดือนส.ค. เมื่อเทียบรายปี โดยปัจจัยหนุนหลักได้แก่ ราคาอาหารและเครื่องดื่มปราศจากแอลกอฮอร์ปรับตัวเพิ่มขึ้น
สำหรับตัวเลข CPI เดือนส.ค.ดังกล่าวสอดคล้องกับการคาดการณ์ของนักเศรษฐศาสตร์ 22 คนในผลสำรวจที่จัดทำโดยสำนักข่าวรอยเตอร์ ขณะที่ ดัชนี CPI เดือนก.ค.ปรับตัวขึ้นแตะ 4.4%
“เมื่อเทียบกับเดือนส.ค.ปีที่แล้ว อัตราเงินเฟ้อเดือนส.ค.ปี 2565 ของมาเลเซียเพิ่มขึ้นแตะระดับ 4.7% โดยได้รับแรงหนุนหลักจากอาหารและเครื่องดื่มปราศจากแอลกอฮอร์ ซึ่งปรับตัวขึ้นแตะ 7.2%” DOSM ระบุ